પંજાબ પ્રાંતના કરનાલ શહેરના એક સાધારણ પરિવારમાં ૧ જુલાઈ ૧૯૬૧ના રોજ એક બાળકીનો જન્મ થયો હતો, જે શહેર હવે હરિયાણામાં છે. માતા-પિતા તેને મોન્ટુના હુલામણા નામતી બોલાવતા હતા. તેનું સાચું નામ હતું કલ્પના. ચાવલા પરિવારમાં જન્મેલી આ બાળકીની નજર હંમેશાં આકાશ તરફ રહેતી. આકાશમાં ઉડતા એરોપ્લેનને નિહાળીને અચંબો અનુભવતી અને એક અનોખી કલ્પનાસૃષ્ટિમાં ખોવાઈ જતી. તે વિમાનમાં બેસવાની નહિ પણ તેને સમજવાની અને તેને ચલાવવાની કલ્પના કરતી. તેણે આ માટે એક સપનું પણ જોયુ અને આ સપનાને સાકાર કરી બતાવવાનો તેણે મનોમન સંકલ્પ કરી લીધો હતો.